Document ID: /roh_data/filtered/fineweb-2-filterrobots_roh.jsonl.gz/4797

L’iniziativa da velo va tenor l’avis dal Cussegl federal memia lunsch. Quai per raschuns finanzialas e persunalas e perquai ch'il traffic da velo saja chaussa dals chantuns.
Cunfins finanzials e persunals da Confederaziun
Concret renconuschia la regenza ch’il traffic cun velo possia gidar da sbassar las emissiuns da CO2 ed il diever d’energia e ch’el promovia la sanadad.
Dentant inditgescha il Cussegl federal che vias da velos sajan chaussa dals chantuns e da las vischnancas. Qua fruntia la Confederaziun sin cunfins persunals e finanzials. Ord quest motiv refusia il Cussegl federal er parts dal text da l’iniziativa.
RR novitads 12:00
Per tge vai?
L’iniziativa dal pievel «Per la promoziun da vias da velo, peduns e viandar» lantschada da la Pro Velo Svizra vegn sustegnida da 26 associaziuns e partidas. Ella vul agiuntar a la constituziun disposiziuns davart vias da velo per meglierar quellas. Dasper associaziuns da traffic sa participeschan er organisaziuns da sanadad, energia e d’ambient.